Франц Хочевар
Франц Хочевар (Ново Место, 16. март 1913 — Љубљана, 3. новембар 1992), правник, учесник Народноослободилачке борбе и друштвено-политички радник Социјалистичке Републике Словеније.

Биографија 
Хочевар је завршио у Новом Месту гимназију и Правни факултет у Љубљани, где је 1937. године докторирао. Као студент прилази револуционарном радничком покрету и постаје члан Комунистичке партије Југославије (КПЈ). 

Од 1941. године је учесник Народноослободилачке борбе и био је на функцији секретара Окружног одбора Освободилне фронте за Доленјску, затим за Белу Крајину. У Марту 1942. године окупаторске власти га хапсе и интернирају у Италију. После капитулације Италије, септембра 1943. године био је командант логора НОВ-е у Гравини, комесар Треће прекоморске и Прве тенковске бригаде. 

После ослобођења био политички саветник војне мисије и шеф политичког представништва ФНРЈ у Бечу, шеф привредне делегације у Трсту, јавни тужилац Народна Република Словенија (1949-1951) и председник Врховног суда НР Словеније (1951-1957). Радио је у државном секретаријату за спољне послове (1957-1963) као опуномоћени министар Државног секретаријата за иностране послове, амбасадор ФНРЈ у Румунији и Пољској. После је постао савезни јавни тужилац (1963-1967). За потпредседника Извршног већа Скупштине СР Словеније изабран 1967. године, а у два сазива биран је за републичког посланика. На Трећем, Четвртом и Петом конгресу биран је за члана Централног комитета Савеза комуниста Словеније.

Одликовања 
 Партизанска споменица 1941.
 Орден партизанске звезде са златним венцем
 Орден Републике са златним венцем
 Орден заслуге за народ са златним венцем

Литература 
 
 

Рођени 1913.
Умрли 1992.
Љубљанчани
Комунисти Словеније
Југословенски партизани
Политички комесари НОВЈ
Друштвено-политички радници СР Словеније
Посланици Скупштине СР Словеније
Амбасадори СФР Југославије
Носиоци Партизанске споменице 1941.